Downloaded from YTS.MX
Official YIFY movies site: YTS.MX
הסרט מבוסס על אירועים אמיתיים.
מסיבות משפטיות, רבות מהדמויות הן בדיוניות.
כל דמיון לאנשים ולאירועים אמיתיים הוא בהחלט מקרי.
כל דמיון לאנשים ולאירועים אמיתיים הוא פאקינג מקרי.
קוראים לי איבן מרקס.
נולדתי בוואייקס, ולפני כמה ימים הייתי בן שלושים.
מה עושה בחור מוואייקס
במכולה שנשלחה מספרד להונג קונג,
ובה 1.55 מיליארד אירו?
1.55 מיליארד.
העמלה שלי, כבלדר, היא שלושה אחוז.
אתם יודעים כמה זה שלושה אחוז מכזה סכום?
זה היה ב-2010, רגע השיא של חיי.
החיים יכולים להיות נפלאים.
אבל תמיד יש מישהו שרוצה לדפוק אותך.
הבלדר -
מדריד 2001 -
שלום.
תודה רבה.
אצטדיון הכדורגל ואייקס -
כאן יוקם בניין מגורים חדש -
אנחנו נותנים לחלומות שלכם אור ירוק קל, מהיר, בטוח -
הארגנטינאים, שכושר הקנייה שלהם יורד...
נראה לך שהמזדיינים האלה יפצו מישהו? הא?
עוד נראה. אל תבני על זה.
בינתיים, המדינה...
מה קורה?
תראו מי הגיע.
הבוס הגדול.
אנשים פרטיים ועסקים קטנים שרדו בזכות העלמות מס...
היי, בן. איך היה היום שלך? - מצוין.
באמת? - כן. קיבלתי כמעט אלף בטיפים.
יופי.
יכולת להרוויח פה אותו דבר. - אל תתחילי.
אבא שלך מתגעגע אליך.
בטח שהם צריכים לגנוב בסופרמרקט ובכל מקום. מה את אומרת.
אני יודע.
אבל יש לי תוכניות אחרות.
אני יודעת. זה מה שהכי כואב לו.
הייתה תקופה שבה אבא שלי היה הגיבור שלי.
קאחה דה מדריד -
אני לא אשכח את היום שבו הלכתי איתו לבקש הלוואה
כדי לפתוח את אולם האירועים והחתונות שהוא תמיד חלם עליו.
זה היה ב-92'.
כן, השנה של אולימפיאדת ברצלונה ושל האקספו בסביליה.
זאת הייתה שנה של שפע.
נקניקיות ובייקון. יין הבית שלנו?
ואבא שלי ניצל את זה.
עד שהגיעו השנים הקשות.
המשבר הכלכלי של 93'.
חוב לאומי של שלושים טריליון פזטות.
25 אחוזי אבטלה.
תקראו למשטרה, לעזאזל!
שימו לי אזיקים!
חרא! אתם חרא!
אין לו ברירה מלבד לוותר.
תראו אותו. תראו.
תתפטר, מר גונזלס.
חבורה של נוכלים.
תראו אותם. הם לא עושים כלום חוץ מלגנוב.
הם גנבים, לעזאזל. גנבים!
הם נכנסים לתפקיד, גונבים,
ממלאים את הכיסים, ואז עושים את זה שוב.
בני זונות.
...ולא לשלול מספרד את ההזדמנות שלה.
זאת התוכנית העסקית של השנה. - הנה זה מתחיל.
תקשיבו, נקנה דירה מוזנחת.
נשפץ אותה. מי ישפץ?
אתה ובן דוד שלך שיפוצניקים. - קדימה.
כשהיא תהיה משופצת,
נמכור אותה, ונחלק בינינו את הרווחים.
השתגעת לגמרי. - למה?
אתה והעסקאות שלך.
לא ראית את המחירים?
הם מתפוצצים. זה כסף בטוח.
ומאיפה נשיג כסף?
מהבנקים.
פשוט ככה. - כן, הבנקים מלווים לכולם.
לא יודע, גבר.
אני לא רוצה בעיות. - גם אני לא.
תגידו, כמה זה חמישים אירו? - בוא נראה.
אני אשלם בפזטות. נשארו לי קצת. - עשרה אירו כל אחד.
או... 1,660 פזטות.
אנחנו נדפקים פה.
2002, השנה שבה עברנו מהפזטה לאירו.
אחת מהנוכלויות הגדולות בהיסטוריה, ללא ספק.
תראה את מר לינארס. הוא מחוק.
אתה מכיר אותו?
אותו? הוא בבריסל, חבר פרלמנט.
אף פעם לא הייתי תלמיד מצטיין, אבל מדי פעם היו לי רעיונות.
אני אטפל בזה.
תן לי את המפתח, ילד. תן לי.
אתה לא מעדיף שאני אזמין לך מונית? - מונית?
אני בסדר גמור.
מהר, אני חייב להגיע לבריסל עד תשע בבוקר.
אני יכול להסיע אותך לשדה התעופה.
שדה התעופה? אבל...
זהירות. - לא טסתי כבר עשרים שנה.
אתה לא יכול לנהוג ככה. בוא.
קדימה. קדימה!
תן לי את המפתח.
תקשיב, תמורת 300 אירו, אני אסיע אותך לבריסל.
אם נגיע בזמן, ואני אספיק להתקלח,
אני אשלם לך 500.
עשינו עסק.
בריסל -
איחרת.
אני יודע. סליחה.
מי זה? - לא משנה.
אתה תמיד מאחר. זאת פעם אחרונה, ברור?
תיכנס!
בבקשה.
למה 300? נסעתי ב-180 קמ"ש.
כי לא היה לי זמן להתקלח, נכון?
טוב, תמצא אוטובוס ותעוף מפה.
אתה מכיר את הרגע הזה בחיים שבו הכול יכול להשתנות לתמיד?
זה היה הרגע שלי.
הבחור הזה הוא אסון.
תקשיבי, אני לא יודע איזה מין עסק יש לך, אבל...
אני יכול לעשות אותו הרבה יותר טוב.
את יודעת שהוא גונב ממכם?
אתה בטוח?
מאה אחוז.
חכה פה.
הוא צודק.
הוא גונב מאיתנו.
צדקת.
איך קוראים לך? - איבן מרקס.
ובמה אתה עובד?
אני נהג טוב.
ואני אמין.
לא כמו הממזר הזה.
אתה רוצה להרוויח 10,000 אירו?
ברור.
לינארס הממזר הזה היה גמור לגמרי.
ואני בחור סקרן.
ואני אוהב כסף.
בוקר טוב. - בוקר טוב.
יום הולדת שמח, מתוקה.
מוצא חן בעינייך? - אני מאוהבת.
היי...
שלום.
כמה זמן אתה כבר עובד בשביל אן?
זאת הפעם הראשונה שלי.
קרבנצ'ל.
ואייקס. - כן, ואייקס.
העסק הראשון שלי היה חנות צילום מסמכים בפונטו די ואייקס.
חנות צילום מסמכים יכולה להיות עסק לא רע.
לא אם אתה חכם.
תקשיב, בשנת 95',
נכנס לחנות שלי עיתונאי.
הוא רצה לצלם תיק מסמכים.
ראיתי מה היה בו, אבל לא אמרתי כלום.
באותו יום אחרי הצהריים,
נסעתי לפגוש את מהנדס העיר,
ואמרתי לו מה עומד לקרות.
הוא היה בהלם.
הוא לא ידע מי אני, אבל הנה אני,
נותן לו מידע שיכול להציל אותו.
ככה זכיתי באמונו.
כל האנשים שאתה רואה פה,
כולם סומכים עליי.
כי אמון הוא הדבר הכי חשוב.
אני יכול לסמוך עליך?
כמובן.
ילד, הגורל מעדיף את מי שרציני,
דיסקרטי וחרוץ.
כרגע תיארת אותי.
איך הסוס?
זאת סוסה.
10,000 אירו תמורת נסיעה מבריסל למדריד וחזרה.
עסקת המאה.
אבל זה אף פעם לא כל כך פשוט.
ערב טוב. משטרה.
מסמכי רכב.
אני לא...
צרפתית?
הולנדית?
אנגלית?
ספרדית? - כן, ספרדית.
כן? מסמכים, בבקשה. - בטח.
המכונית שלך?
לא. היא של חברה.
תפתח את תא המטען.
למה?
תא המטען, בבקשה.
גם זה של החברה שלך?
לא. לא, זה...
בדיוק מכרתי את הדירה שלי במדריד,
כי אני רוצה לפתוח עסק בבריסל.
ולמה אתה נוסע עם הכסף?
אתה לא סומך על הבנקים?
לא ראית מה קרה בארגנטינה?
הבנקים מחזיקים את הכסף של כולם.
אני נוסע.
עכשיו.
אחרת אני מתקשר לקונסוליה הספרדית.
קדימה, בוא ניסע.
זהו?
כל כך קל? אין סיכוי.
הממזרים האלה בדקו אותי.
ככה הבנתי שאני מסתבך בעניין רציני.
הם הגזימו קצת. - כן.
השוטרים האלה עובדים בארגון שלנו.
כן. חשבתי שאת סומכת עליי.
עכשיו כן. במאה אחוז.
יש גם בונוס קטן, כדי שתוכל לקנות לך בגדים.
תדמית זה דבר חשוב.
צריך לחגוג, לא?
תודה, אנטואן.
מסקל. עם תולעת.
גרתי שנתיים במקסיקו.
ההורים שלי היו דיפלומטים.
חצי מהחיים שלי עברתי ממקום למקום.
זאת הפעם הראשונה שאני יוצא מוואייקס.
זה היה לילה קסום.
מה הוא אמר?
לא להמר יותר.
יש!
הכול על 23.
אתה בטוח? - אם לא מסתכנים, לא מרוויחים.
קדימה, קדימה.
עשרים ושלוש. - יש!
בהחלט לילה קסום.
איבן, זה בעלי, פרנסואה.
פרנסואה לטיסייה.
בן של מבריח יהלומים,
ברוקר בבורסה,
מתווך בהברחות מט"ח,
וחתיכת חרא.
פרנסואה, זה איבן, הצעיר שסיפרתי לך עליו.
בוא.
באותו יום הפכתי לבלדר בלגי.
הרווחתי ערמות של כסף.
נהגתי במכוניות יוקרה.
והעבודה הייתה די קלה, באמת.
פרנסיסקו אסקמס.
החברים קראו לו "פאקו".
הוא היה נותן לי מזוודות מלאות כסף, שהייתי צריך לקחת לבלגיה.
למה דווקא בלגיה?
כי בלגיה היא גן עדן למבריחי יהלומים.
ובגלל שהיא אחת מהמדינות
עם הכי הרבה עסקאות בנקאיות בעולם.
וכי יש בה רק שני מפקחים
שאחראים על כל ענף הבנקאות במדינה.
הם היו מזייפים עסקת יהלומים כדי להלבין את הכסף,
ואז מעבירים אותו לחשבונות של הלקוחות שלהם בשווייץ.
הכסף השחור הפך לנקי.
אבל מאיפה הגיע כל המזומן הזה?
אחת.
פאקו אסקמס היה מוכר בשם "מר שלושה אחוזים".
הוא היה החוליה המקשרת בין הארגון בבלגיה לבין הלקוחות בספרד.
הממזר הזה התחכך באנשי עסקים, בבנקאים,
בפוליטיקאים וביזמי נדל"ן...
שלכולם היה מכנה משותף אחד.
חלקם שינו ייעוד של שטחים ואישרו תוכניות בנייה.
אחרים העניקו הלוואות בריבית נמוכה במיוחד.
אחרים בנו בשטחים האלה בנייני מגורים ומרכזים מסחריים.
ואז כולם
חילקו ביניהם את העלויות המנופחות ואת העמלות,
ששולמו בשחור, כמובן, כדי לא להשאיר עקבות.
אסקמס אסף את כל הכסף השחור,
וגבה עמלה של שלושה אחוזים תמורת העברתו לבלגיה.
אבל מי מימן את כל החגיגה?
החזרי מס -
הפראיירים הרגילים.
משלמי המסים.
לורדס, תכף ייגמר לנו הנקניק.
כבר נתת לה שם?
לסוסה.
זה סוס.
מרוץ או קפיצות?
סוס הרבעה.
איזה מקרה, בדיוק כמוני. - בטח.
מתוקה, תגידי להם שאנחנו נוסעים בעוד חצי שעה, בסדר?
בטח.
שלא תעז.
חרוץ ודיסקרטי... - אני רציני.
קח.
דרך אגב, יש לי עצה.
לך לרופא שיניים.
חיוך זה דבר חיוני.
טוב.
ז'נבה 2003 -
דיוק שוויצרי.
מה אנחנו עושים פה? - יש כמה דברים שמשתנים.
בלגיה כבר לא בטוחה, ויש לנו שותף פה.
כמה?
ארבעה-עשר מיליון.
וואו. הנס הספרדי.
טירוף.
אפילו החברים שלי מהשכונה מבקשים הלוואות כדי לקנות דירות.
יותר בנייה, יותר כסף שחור.
שמפניה.
אתה בן זונה, אתה יודע? - לא, לא. טוב, נלך?
כן, בוא.
אבל בואי נלך ביחד, בסדר?
למה הספרדים כאלה רעשנים?
החשבון, כן? - אין לך מושג איזה יקר זה.
זוג לא צפוי, נכון?
עם מה שיש לו במזוודה, הכול צפוי.
בוא נתרכז בעסק שלנו. - אני אבוא איתך.
יש פה 14 מיליון.
אני רוצה ללמוד.
מושלם.
בוקר טוב, גברת דופרה. - בוקר טוב.
את נראית נפלא כתמיד.
איבן, זה השותף שלנו, מר סטופל.
נלך?
מר סטופל, בעזרתו של מומחה מחשבים,
יצר במשרד הסניף המקומי מערכת מושלמת
להלבנת כספים ולניהול ספרי חשבונות כפולים.
האירו קונה יהלומים בספרד.
הם מומרים לדולרים, שנשמרים פה, בשווייץ.
הסכום המקורי לא ידוע, כמובן.
לכן אנו משתמשים ביהלומים.
אנו יכולים להבטיח שאין שום סיכוי. שום סיכון.
היהלומים האלה
הם בסך הכול אבנים זעירות עבור הלקוחות שלנו,
אבל הזדמנות עצומה עבור הבנק.
באופן כזה
הם היו יכולים לבצע כל מיני עסקאות,
כך שהמנהלים שלהם וכל רשויות האכיפה האפשריות
לא יכלו לגלות שום דבר.
תמורת עמלה של שלושה אחוזים, כמובן.
בנקאות פרטית העברה חדשה: 14,000,000 אירו -
אין מצב, אמא. אני לא יכול.
...מחו"ל ומספרד.
אני תקוע בעבודה.
אני אבוא לבקר אותך ברגע שאוכל. בסדר? מבטיח.
אמא, אני חייב לזוז, טוב?
גם אני אוהב אותך. ביי.
...פרויקט יוקרה חדש,
בשטח עירוני שאין לו כרגע כל שימוש.
כל זה לא היה מתאפשר לולא תמיכתה של אשתי...
כמו שאמרתי, אף פעם לא הייתי תלמיד מצטיין,
אבל תמיד היו לי הרבה רעיונות.
בן זונה.
הייתי צריך רק קצת סבלנות.
תפסיק, בבקשה. - בסדר.
אם תמשיך, אין לי בעיה לעשות פה סצנה.
תקשיבי...
אני לא רוצה לשמוע כלום. אני רוצה רק...
אספרסו.
תני לי נשיקה.
אתה ממש מעצבן.
מה?
מה אתה עושה פה, כוכב? - תירגע.
אתה בא לפה כבר כמה ימים. מה אתה רוצה?
תסתכל בתיק שלי.
מה? - שם, בכיס הקטן.
10,000 אירו.
הם שלך, אם אתה רוצה.
בסדר. מה אתה מתכנן?
זה עניין עסקי, בסדר?
אני צריך להתקין מצלמות בחדר.
בסדר, אבל אני אעשה את זה לבד.
תשמור פה.
נדבר אחר כך, בסדר?
אם אתה רוצה שאני לא אתעצבן, תוריד את הטבעת
כשאתה איתי.
בואי נדבר בחדר. - אי אפשר איתך.
אתם ספרדים?
לא, מתוק, אנחנו יפנים.
שאלה קטנה, יש לכם סיגריה?
אני לא מצליח לקנות.
בטח. עם פרצוף כזה, אתה בטח לא רגיל לשמוע "לא". נכון?
כמה אתה רוצה? - אחת. זה מספיק.
קח, חתיך.
תודה רבה.
טוב, תיהנו.
אתה יכול להיות בטוח, מותק. - בסדר, בסדר.
זה מפריע לך, נכון?
לא ייאמן.
יאניק.
איבן.
איך אתה מדבר ספרדית כל כך טוב? - גדלתי במדריד.
באמת? איפה?
קרבנצ'ל. - אני מוואייקס.
כמה תבקש מהם תמורת זה? - אני לא הולך לבקש כסף.
זאת אומרת, כן, אבל...
בצורה אחרת.
אתה צריך שותף?
גם יאניק לא היה תלמיד מצטיין.
אבל היו לו תכונות טובות.
הוא טיפל בבעיות בלי לחשוב יותר מדי.
היו לו חברים בכל מקום.
במיוחד בחיי הלילה במדריד.
הוא דיבר כמה שפות.
ותמיד היה המלך של המסיבה.
המלך של המסיבה המזדיינת.
בריסל -
כן, אמא, כן.
אני יודע, אבל אין לי מה לעשות.
בסדר.
טוב, אני אנסה.
נשיקות.
לעזאזל.
אמא שלי כל הזמן מתעקשת שאני אבקר אותה.
קח לך כמה זמן שאתה צריך.
את בטוחה? זה ייקח רק שבוע.
אל תדאג. משפחה זה חשוב.
מה את חושבת?
השעון הזה לא אומר עליך שום דבר טוב.
למה?
בשבילי? - כן.
השעון והנעליים אומרים הכול על האדם.
יום הולדת שמח.
אהבתי.
היו לי דברים יותר טובים לעשות מלבקר את ההורים שלי, כמובן.
מרבייה -
ערב טוב, אדוני.
ערב טוב. מר אוקניה?
כן, זה האדון ששם.
בסדר. תודה.
סליחה, מר אוקניה?
הבאנו לך מתנה.
מכאן, בבקשה.
בסדר. נראה מה מוחמד הביא לי.
אין כמו כמה מילים בצרפתית כדי לתפוס טמבל ספרדי.
טוב, ילדים, בואו נראה.
אל תסבכו לעצמכם את החיים.
זה לא חוקי. אני אתקשר למשטרה.
אתה בטוח? - ודאי.
קשה לי להאמין שאשתך והבת שלך ירצו לראות את זה.
גם החברים שלך לא ירצו.
מה אתם רוצים?
מידע. - אז אתם עיתונאים.
בשביל מי אתם עובדים? - אנחנו לא עיתונאים.
אנחנו מעבירים כסף מספרד לשווייץ.
אנחנו רוצים לפתוח סניף פה, במרבייה.
אבל אנחנו צריכים קשרים.
תקשיבו.
אני אסביר לכם איך זה עובד, בסדר?
בואו נראה... אף אחד,
ממש אף אחד, לא ישאיר את החסכונות שלו
בידיים של מישהו לא מוכר.
אבל נהיה מוכרים.
כי אתה תעזור לנו בזה.
מרבייה.
עד שנות השישים זה היה כפר של דייגים ובעלי מלאכה.
עד שהגיעו התיירים הזרים.
הכסף.
הנדל"ן.
ועוד תיירים זרים,
ועוד כסף, ועוד נדל"ן.
ואז הגיע חוג הסילון.
ואז,
הוא הגיע.
זה כל מה שיש לי. ותמיד יש לי את זה, כי אני לא מוציא כסף.
כשאני הולך לאכול, מישהו משלם עליי. תמיד.
השמן הזה הוא ראש מנהל התכנון העירוני.
הרזה הוא ראש מנהל הבריאות.
והגבוה הוא קבלן.
הוא מכונה "הזין הרעב".
הבנת?
אז מה יקרה עכשיו עם הסרטון, איבן?
קודם כול תציג אותי.
בפני כולם.
בוא איתי.
רבותיי, תרשו לי להציג את האחיין שלי, איבן, ואת השותף שלו, יאניק.
הוא מעולה עם מספרים.
הוא היה מנצח את כולנו כששיחקנו מונופול.
בן זונה. נכון?
טוב...
באותו רגע לא הייתי מודע לזה,
אבל המסיבה הייתה תחת מעקב של חבריי לעתיד מאוד"ף,
היחידה לפשיעה כספית וכלכלית.
הילד הזה, לוסיה.
מי הילד הזה?
אין לי מושג,
אבל אני אבדוק.
זאת הייתה... - בסדר.
...הפעם הראשונה שרב פקד רויח שם לב אליי.
אנחנו מציעים דיסקרטיות,
רצינות,
בטיחות,
והדבר החשוב מכולם, גישה מיידית לכסף.
מה שאמרת נשמע מצוין.
אבל אנחנו עובדים כבר הרבה זמן עם אסקמס.
ולא היו לנו בעיות.
ואתה... אתה יודע...
אנחנו לא מכירים אותך.
ברור, ברור.
אתם לא מכירים אותו, כמובן.
ברור. אף אחד לא מכיר אותו.
ולכן נראה לי שההצעה של איבן בטוחה יותר.
דיסקרטיות ובטיחות כבר אינן בין המעלות של אסקמס,
אם יורשה לי לומר.
תקשיבו, בואו נהיה רציניים.
בואו נהיה רציניים. הוא אחיין שלי, והוא אמין.
אני מוכן להפקיד בידיו את החיים שלי. לא רק זה, גם את הכסף שלי.
זאת אומרת, תקשיבו.
אני צריך מישהו שייתן לי ביטחון. כי אני לוקח סיכון.
אני לוקח סיכון גדול.
וכולנו רוצים פרוסה מהעוגה.
"אוקניה, תשנה לי את הייעוד פה", "בטח".
"אוקניה, תוכנית בניין עיר", "בסדר".
"אוקניה, מסלול גולף". נו, באמת.
נו, באמת.
מה שתרצו. אתם יודעים שאני לא מתנגד לשום דבר.
אבל בדרך שלי.
עם אנשים שלי. עם הצוות שלי. עם המשפחה שלי.
גישה מיידית לכסף תוך פחות מ-24 שעות.
מה עוד אפשר לבקש? רבותיי, הולך לנו טוב.
הולך לנו מעולה.
ויכול ללכת לנו יותר טוב.
אבל אנחנו צריכים לסמוך אחד על השני. צריך לסמוך.
ז'נבה -
זה מכרה זהב.
ומה עם אסקמס? הוא לא יאהב את זה שגנבת לו לקוחות.
אל תדאגי בגלל אסקמס. יש מספיק כסף לכולם.
חוץ מזה, לא נטריד את הלקוחות שלו. אני מבטיח.
אתה לומד מהר.
יש לי את המורה הכי טובה.
את כבר הולכת? - כן.
פרנסואה מחכה לי. חג המולד עם המשפחה שלו.
אל תלכי.
תישארי איתי.
אתה תמיד הולך על כל הקופה?
אני רוצה הכול.
אני מצטערת מאוד.
אני חייבת ללכת.
מדריד 2004 -
זה בשבילך.
וזה... גם בשבילך.
וזה בשביל אבא.
במה אמרת שאתה עובד?
אני עובד עם אנשים מבריסל.
יבוא ויצוא.
ומה אתם מייבאים?
יש לנו תיק לקוחות.
אנחנו מטפלים במוצרים פיננסיים. בקיצור, אנחנו מעבירים כסף.
הפכת להיות כמו הפוליטיקאים מהטלוויזיה?
אתה מדבר הרבה, ולא אומר כלום.
הולך לי מצוין, אתה מבין?
לא ראית את הפורשה למטה? ותראה את השעון שלי.
אני לא יודע במה הסתבכת, בן,
אבל כסף קל...
תאמין לי, הוא מביא רק בעיות.
אתה טועה, אבא.
כסף פותר את כל הבעיות.
מי אתה חושב שאתה?
חכמים מחוקקים חוקים ועוברים עליהם. מי שמתחכם מגיע לכלא.
אני מעדיף להיות מאחורי סורגים
מאשר לגמור כמוך.
לשבת כל היום, להתלונן ולקלל את הטלוויזיה!
אל תתחצף!
לא גנבתי שום דבר מאף אחד. תמיד עבדתי ביושר.
ומה יצא לך מזה? מה יצא לך, תגיד?
לפחות אני יכול לישון בשקט בלילה.
לא מעניין אותי לישון.
אני מעדיף לחיות את החיים.
יום אחד תתחרט על זה. - די, די.
זה מעצבן אותי!
מקסים, בן. תודה רבה.
יפה, יפה. תראו מי פה. - מה קורה?
מאיפה המכונית? - אתה יודע...
איך הולך? - מה קורה, איבן?
או בעצם "דון איבן"?
חתיכת שינוי, הא? - מה איתכם?
פה, בשכונה, כמו תמיד.
אנחנו מוכרים דירות.
אנחנו מבקשים הלוואות, קונים דירות ישנות, משפצים אותן,
ואז מוכרים בהרבה כסף.
כל הכבוד. קיבלת את העצה שלי. יופי.
שלך?
מה כתוב שם?
העצם שיפוצים -
איזה יופי, אחי.
ימי השפע.
עסקי הבניין היו הפתרון לכל הבעיות.
היה נראה שכולם מתלהבים.
אפילו פיגוע הטרור הנורא בתולדות ספרד
והחלפת הממשלה לא שינו שום דבר.
אני מבטיח לכם שהתפקיד לא ישנה אותי.
הכסף השחור המשיך להגיע בערמות.
מרבייה -
קוראים לו איבן מרקס.
הוא נולד במדריד, בוואייקס.
הוא עבד בחניון של מועדון גולף.
עבר פלילי?
אין. הוא נקי.
איך עובד בחניון קשור לכל זה?
נראה שהוא קיבל את ברכתו של אוקניה לעשות עסקים באזור.
הוא תמיד עם המרוקאי הזה.
תמיד יש מישהו שמחכה לעשות כסף קל.
אנחנו מציעים דיסקרטיות,
ביטחון,
והכי חשוב, זמינות מיידית.
כל סכום שתצטרכו תוך 24 שעות.
הזהות שלכם תישאר מוגנת.
צ'צ'ו, מה קורה? מה שלומך?
וגם הכסף שלכם.
נשארו לנו עוד כמה מקומות. תחשבו על זה.
...המצב קריטי.
צריך לדבר על זה, לא?
מה את עושה פה? - ואתה?
טוב, אני פה.
אתה נראה אחרת.
תודה רבה. את יפה כתמיד.
אבא שלי אמר שהולך לך מצוין. נכון?
כן. החלטתי לעבוד לבד, והולך לי לא רע.
הוא משחק בהרקולס, לא? - הוא חתם בריאל מדריד.
את מעדיפה את ליגת העל.
אני פשוט בררנית.
עכשיו אני בליגת העל. - אני רואה.
היי, איבן.
איזו הפתעה. המון זמן.
מה שלומך? - בסדר.
סוף סוף סידרת את השיניים. כל הכבוד.
תקשיב, פרנסיסקו, אני יכול להסביר.
לא, אל תדאג, אין לך מה להסביר.
זה פשוט מאוד.
הכסף שאתם מרוויחים, אני לא מרוויח אותו.
אני מבין מצוין מה זה היצע וביקוש,
אבל מתברר שאני לא אוהב מתחרים.
התעסקת עם הלקוחות שלי, עכשיו תישא בהשלכות.
הכול בסדר?
הכול בסדר. בוא נלך.
תשכח מזה, איבן.
הבחורה הזאת רק תעשה לך בעיות. אתה צריך מישהי מהשכונה.
השכונה מסריחה, יאניק. הדבר הטוב היחיד בלגדול שם...
זה שיודעים מתי לעזוב. - בדיוק.
אני לא מבין מה אתה רואה בעשירה הזאת.
הכול.
כן. ואתה תמיד רוצה את מה שאתה לא יכול לקבל.
מטומטם.
מה נסגר איתך?
מה קורה פה? היי!
היי!
בסדר, בסדר...
תהיו חכמים. תתרחקו ממרבייה.
אתה בסדר? - ואתה?
לאט, לאט. בוא.
מרבייה -
הסתבכנו יותר מדי.
היינו חייבים לשנות אסטרטגיה.
אני חייב להודות שיש לכם ביצים.
מה עם הפציעות שלכם?
יותר טוב. - שברתם משהו?
אלה חוקי המשחק.
אנחנו יודעים.
אז מה לא ברור לכם?
אנחנו לא נעזוב את מרבייה.
אבל תקשיב, דון פרנסיסקו, קוסטה דל סול זה פשוט גן עדן.
כולנו יודעים.
וכולנו יודעים שאף אחד לא נכנס לגן עדן בלי אישור מפדרו הקדוש.
תמשיך. - אנחנו לא נתעסק עם הלקוחות שלך.
הם שלך. - טוב מאוד. תמשיך.
בקשר ללקוחות שלנו, ניתן לך עשרה אחוז.
שלושים. - עשרים.
שלושים בשנתיים הראשונות, ואחר כך עשרים.
עשינו עסק.
פדרו הקדוש שולט בגן עדן.
כל הכבוד, ילד.
עוד דבר אחד.
אל תתקרב לבת שלי.
החיים יכולים להיות נפלאים.
הנה זה מתחיל שוב.
ושוב.
תשכחי מזה, יפה. אפילו לא עומד לו.
מה את עושה פה?
אנחנו צריכים לדבר.
סליחה על הבלגן.
הייתה לנו מסיבה קטנה בלילה.
מה קרה?
זה לא מקומי להגיד לך מה לעשות,
אבל אני חושבת שאתה צריך להאט קצת את הקצב.
הבלגן הזה מתחיל להשפיע על העסק שלנו.
אל תתחילי איתי, אן!
אני מכניס יותר כסף מכולם!
את צריכה לבנות לי פסל!
אל תשגעי אותי!
סליחה, בסדר? אני מצטער.
איבן...
כסף הוא הדבר הכי טוב בעולם,
אבל הוא יכול להיות גם מסוכן.
אז מה לעשות?
להתחיל לחסוך?
לקנות בית? למצוא חברה?
פרנסואה קיבל מידע ממישהו.
נפתחה חקירה.
המשטרה מנסה לתפוס את אסקמס,
אבל גם כל מי שקרוב אליו נמצא בבעיה.
פאק.
אנחנו צריכים לדאוג לעסקים שלנו, איבן.
תודה על האזהרה.
את כבר הולכת?
אני חייבת ללכת.
תישארי קצת.
שמור על עצמך.
לעזאזל. איפה המיקרופונים?
פאק.
מה קרה? יישבר לך הצוואר.
המכונית האפורה עוקבת אחרינו. - איזו מכונית?
אל תסתובב.
אני אומר לך, הבן זונה הזה עוקב אחרינו.
אתה פרנואיד.
אני לא פרנואיד. - אתה כן.
איבן, אנחנו מוזמנים לאירוע השנה.
הכי טוב שיש. איבן, תירגע. בסדר?
בסדר.
מלגה -
המסיבה במרכז המסחרי הייתה האירוע הגדול של השנה.
היא עלתה הון.
אבל למה לא לבזבז קצת כספי ציבור
כדי להעלות את קוסטה דל סול על המפה?
צריך להיפגש השבוע, איבן. - בטח.
איבן, בוא. אני רוצה להציג אותך. היי, יאניק.
תרשה לי להציג לך את כרמן, סגנית ראש העיר של מלגה, בסדר?
מנולו ממחלקת איכות הסביבה,
ואנטוניו, ממחלקת התעשייה בסביליה.
זאת אשתו...
ז'ואנה. - ז'ואנה.
זה הבחור שלי.
וואו, נראה שהגורל מפגיש בינינו, לא?
אתה לא עוצר, מה?
צריך להתחבר עם השטן.
אתה חושב? - אם יש לו כסף, אז כן.
מתי נצא?
אבא שלי יהרוג אותי.
אין מצב. הוא מת עלייך.
נכון. הוא יהרוג אותך.
לא נראה לי.
הוא מרוויח בזכותי הון.
תן לי את היד.
תתקשר אליי פעם,
ותיקח אותי לארוחה במקום מיוחד.
החיים מחייכים אליי, חבר.
ומה עם אבא שלה? - מה?
מה? אתה לא זוכר מה הוא אמר לך?
כן, זוכר מצוין.
אתה לא רציני, איבן. אתה רוצה עוד ביקור?
תראה מי פה.
צדקתי או לא?
אני הולך לדבר איתם. - מה אתה עושה?
איבן.
אני רוצה לדבר עם הבוס שלכם.
אל תעקבו אחריי, בסדר?
רב פקד.
שלום. תיכנסו, בבקשה.
קודם כול, תודה רבה על שיתוף הפעולה.
אתה איבן, אתה יאניק.
אני רב פקד מנואל רויח, ואני מנהל את החקירה הזאת.
המטרה... - מה? איזו חקירה?
נכון, אין לכם מושג על מה מדובר.
לא, אין לנו. אנחנו לא יודעים כלום.
אנחנו לא מבינים למה עוקבים אחרינו. - אני אסביר.
אנחנו עוקבים אחריכם כי אנחנו בטוחים למדי
שאתם עובדים עם אוקניה ועם אסקמס.
ומה הבעיה בזה?
אתה מעליב אותי כשאתה מתייחס אליי כמו אל מטומטם.
אתה יודע טוב מאוד מה הם עושים.
לא. - לא?
לא, אנחנו לא יודעים מה הם עושים.
תקשיב, אנחנו עוסקים ביחסי ציבור.
אנחנו מארגנים מסיבות, אירועים...
אנחנו עובדים עם הרבה אנשים.
חבל מאוד, איבן.
חבל, כי בעסק הזה, חיילים פשוטים כמוכם מגיעים לכלא,
והבוסים יוצאים בלי כלום.
במקרה הזה,
ורק במקרה הזה, זה יכול להיות אחרת.
אם תעזרו לי, אני אוכל לעזור לכם.
אנחנו בלדרים.
אנחנו מעבירים מזוודות, אבל אנחנו לא יודעים מה יש בהן.
זה לא ענייננו.
תקשיב, איבן,
אתם בלדרים ברשת של הברחת מזומנים והלבנת הון.
זה הופך אתכם לארגון פשע,
מה שאומר שמונה עד עשר שנים בכלא.
אתם תשבו שליש מהזמן הזה.
יש לך מושג מה זה להעביר
שלוש שנים בתא?
או אתם, החיילים הפשוטים...
או הבוסים.
אתם תחליטו, כי אם אני אחליט,
אתם תלכו לכלא.
מה אתה רוצה? - מה בדיוק נראה לך שאני רוצה?
ומה אנחנו נקבל?
הזדמנות שנייה. אני מציע שתנצלו אותה.
משטרה -
אל תחשוב על זה בכלל, בסדר?
זה או הם או אנחנו.
נדפקנו לגמרי, איבן.
תגיד לי, למה נדפקנו?
אתה לא מבין שכשהם יתפסו את אסקמס הבן זונה,
העסק יהיה שלנו?
כשהוא יגלה שאנחנו עשינו את זה, הוא ישלח את האנשים שלו.
הוא לא חייב לגלות. - אתה לא מבין, איבן?
אם יעצרו אותו ואותנו לא, מה הוא יחשוב?
בהצלחה, שותף.
תן לי חיבוק, גבר. תן לי חיבוק.
בהצלחה גם לך.
שמור על עצמך.
הפתרון היחיד היה לעזוב את המדינה.
הייתי צריך רק תירוץ טוב.
כן? - לטי, את אוהבת הפתעות?
אני מתה על הפתעות.
תמצאי את הדרכון שלך.
וואו.
אתה רציני?
אתה מומחה, מה?
פריז -
כן, סליחה, לא ראיתי שהתקשרת. אני מצטערת.
בפריז.
לטיסיה אמרה לאבא שלה שהיא איתי.
היא אמרה שהיא מספיק מבוגרת כדי להחליט בעצמה,
ושנטייל ביחד באירופה כמה שבועות.
תירוץ מושלם כדי שאסקמס לא יחשוד
כשהוא ייעצר, ואני לא.
הוא התעצבן מאוד? - קצת.
אבל אמרתי לו שאני מספיק מבוגרת כדי להחליט בעצמי.
בשבילי? - תפתחי.
אהבת?
מאוד.
היא ממש יפה.
טיסות, מלונות, מתנות...
האליבי הזה עלה לי הון.
בריסל -
הכסף נעלם מהר.
קדימה! - כן.
אבל למה לא? בשביל מה יש כסף אם לא בשביל לבזבז אותו?
איבן?
טוב לראות אותך.
גם אותך.
את בטח לטיסיה.
נעים מאוד.
אתם זוג יפה מאוד. - תודה רבה.
נכון?
מה שלום דון פרנסיסקו?
עסוק, כמו תמיד.
הוא בטח שמח מאוד.
בגלל שאתם ביחד.
נלך? - כן.
מה הוא עושה פה?
היא יפה.
היא בטח הייתה מהממת פעם, לא?
אני חושב שהיא עדיין מהממת.
נהנינו מהחיים.
הייתי צריך רק לחכות שהכול יתפוצץ.
ובסופו של דבר, רב פקד רויח הוציא לפועל את "מבצע מלאיה",
וחשף את השחיתות התכנונית בספרד.
הוא התחיל במועצת העיר מרבייה.
עשרות נעצרו, ונכסים בשווי מאות מיליונים הוחרמו.
ב-12 שנות שלטונם, מנופים הצטופפו על קו הרקיע של מרבייה.
13,000 יחידות דיור בשנה,
אשר, לדברי אנשי האופוזיציה ובעלי עסקים,
לא נתמכו
בשירותים ותשתיות מספקות, מה שגרם בסופו של דבר לקריסה
של אחד מיעדי התיירות החשובים בספרד.
לטי.
היי.
אני חייבת לחזור למדריד.
...חואן אנטוניו רוקה, צוות שהוקם ביחידת...
אני לא יכול לבוא איתך. את מבינה, נכון?
אני יודעת.
...האסטרטגיה לחקירת מבנה הרשת והתפעול שלה.
בין העצורים, יועץ התכנון לשעבר...
תתנהג יפה, בסדר?
...חואן אנטוניו רוקה, ראשת העירייה, מריסול יגואה,
וסגנית ראשת העירייה, איזבל גרסיה מרקוס.
מבצע מלאיה מעלה שאלות רבות,
בנוגע לדרך שבה הוקם מבנה...
לטיסיה חזרה הביתה, ואני יכולתי לחזור למשחק.
הגיע הזמן להגדיל את ההימור.
אני יודע שמה שקרה לאסקמס היה דפוק,
אבל מבחינתנו לא קרה כלום, כי אני יכול לטפל בלקוחות שלו.
אני מכיר את כולם.
אני אשמור לו את החלק שלו, וזהו.
הוא אמר שהוא יכול לטפל בלקוחות של אסקמס כל עוד הוא בכלא.
החייל רוצה להיות מלך.
מה הוא אמר?
אנחנו צריכים להיעלם קצת, איבן. עד שהכול יירגע.
מה עם כל הכסף שצריך להעביר לשווייץ?
בכלכלה יש מחזורים, ידידי היקר.
החגיגה נגמרה.
עכשיו צריך לאסוף את הרווחים, ולחכות שהסופה תעבור.
הוא אומר שצפויים זמנים קשים.
איבן, הבועה עומדת להתפוצץ.
אירופה תסגור את הברז כל עוד המשבר נמשך.
איזה משבר?
יש יותר בנייה מתמיד. הבנקים מחלקים הלוואות.
בדיוק.
צריך להיעלם קצת, איבן. תאמין לי.
כן, הייתי צריך להקשיב לה.
אבל נשאר לי עוד קצת כסף,
ויכולתי לחזור למדריד,
אז התקשרתי ליאניק.
מדריד -
מלך המסיבה.
והמסיבה נמשכה כל עוד היה לנו כסף.
מה בדיוק אתה עושה במדריד?
מטומטם.
אמא.
איבן,
אבא שלך נפטר.
בלי עבודה,
בלי כסף,
בלי קוקאין,
ועם רגשי אשמה כי לא הייתי שם כשאבא שלי מת.
היה רק פתרון אחד.
לחזור הביתה.
אני מצטער מאוד, אמא.
אני ממש מצטער.
אני אתן לך קצת זמן איתו.
פרנסואה צדק. ציפו לנו זמנים קשים.
בתקופה זו, הכלכלה הספרדית נכנסה
לליגת האלופות של הכלכלה העולמית.
המשבר הכלכלי הראשון של המאה ה-21.
בועת הנדל"ן.
האחים ליהמן וכל החרא הזה.
לנסיבות לא תהיה השפעה מכרעת
על התפתחות הכלכלה הספרדית.
אבל הייתה להן השפעה. השפעה גדולה.
מדריד -
אז הלכתי לשירותים ביאכטה,
ובזמן שהשתנתי, חשבתי לעצמי,
"מה זה?"
ציור של מירו. - אתה רציני?
באמת.
מירו מזדיין על הקיר. - טירוף.
רמה גבוהה, מה?
תגיד לי, גבר, מה עם פנטוחה?
פגשת אותה פעם?
מה זה?
פנטוחה מדהימה. בחיי. וגם חוליאן. - ידעתי.
טירוף. אתה צריך לכתוב ספר, אתה יודע?
אולי אכתוב ספר. - אני צריך להיות בו.
נכון. כולנו.
חבר'ה, לחיי איבן, שחזר לשכונה.
לחיי איבן!
טוב לראות אותך, אחי.
סרחיו, תשאיל לי את המכונית שלך. - בשביל מה? לאן אתה הולך?
צירוף מקרים? גורל?
למי אכפת?
מה שחשוב זה שהחושים שלי אמרו לי שיש פה הזדמנות עסקית.
ואני לא התכוונתי לאבד אותה.
מכולת -
אם אני אראה אותך שוב, אני אשבור לך את העצמות.
הבנת?
הבנתי מצוין.
קוראים לו יאו מינג.
פגשתי אותו כשהוא רצה לקנות שטח במרבייה,
אבל מה שאתה מתאר זה כסף קטן בשביל יאו.
מה עם כל החנויות הסיניות במדריד?
כסף קטן.
יאו מינג מטפל בהרבה כסף שחור,
אבל הוא לא מגיע מדברים כאלה.
אז מאיפה?
יבוא סיטונאי.
כדי לשלם מכס מופחת,
הוא מכריז על שווי נמוך
מהשווי האמיתי של הסחורות שהוא מייבא.
אז מה הסיפור?
הוא עדיין צריך לשלם לספקים בסין את המחיר האמיתי, נכון?
אז הוא נאלץ לשלוח להם את שאר הכסף במזומן.
איך?
כמו פעם.
הם לוקחים את הכסף איתם,
או במזוודות עם תחתית כפולה,
או מודבק לגוף שלהם,
בתוך צעצועים, בובות...
לפעמים מישהו נתפס.
אבל זה כמו עם סמים. איך להסביר?
על כל אחד שנתפס, עשרה מצליחים לעבור.
ואין מחסור בסינים.
תקשיב, יאו מינג
הוא איש שאפתן מאוד. כמוך וכמוני.
אם תציע לו שיטה יותר טובה, הוא יקשיב לך בוודאות.
אתה מבין אותי?
תודה רבה.
איבן, אל תשכח אותי.
אני צריך לשלם על הלימודים של הילדה ואת המשכנתה שלי. בסדר?
אני אדאג לזה. - יופי.
"כסף שחור". מילות הקסם.
ז'נבה -
איבן.
אתה נראה מצוין.
תודה. גם את.
שמפניה?
מים.
אתה רציני?
ומה שלומך?
מה עשית בחודשים האחרונים?
לא משהו מיוחד.
מה הדבר החשוב שרצית להגיד לי?
יש לי הצעה עסקית בשבילך.
תקשיבי, הסינים בספרד מתעסקים עם כמות עצומה של כסף שחור.
הם שולחים אותו לסין באמצעות בלדרים.
איבן,
המצב השתנה.
כבר לא קל להעביר כסף לשווייץ.
יש הרבה בקרות.
חוץ מזה, בגלל המשבר,
הכסף זורם עכשיו בכיוון ההפוך.
הלקוחות שלנו צריכים מזומן,
ואנחנו צריכים להחזיר אותו לספרד.
יש לי פתרון.
אן הייתה צריכה להעביר כסף משווייץ לספרד,
ויאו מינג היה צריך להוציא כסף.
הבעיה היא שכל הכסף של הלקוחות שלנו מוחזק בשווייץ.
אז הרעיון הוא להעביר את הכסף הזה לסין, לחשבונות שלך,
ואתה תשלם לנו פה, בספרד, במזומן.
ואנחנו נקבל את עמלת שלושת האחוזים המפורסמת שלנו.
איך אני יודע שלא תגנבו את הכסף שלי?
תן לי את מספר החשבון שלך.
תן לו.
שלושה מיליון זאת התחלה טובה?
שלושה.
פרטי העברה -
ההעברה מבוצעת -
קיבלת העברה בסך 3,000,000 אירו -
עסקה מצוינת.
גבירתי.
איש צעיר.
יאניק. מה קורה, אחי? מה שלומך?
לא, תקשיב לי.
יש לי תוכנית עסקית מדהימה.
כן. כן.
תקשיב, לא יזיק לי שותף.
אתה בעניין?
יופי.
ערב טוב. - ערב טוב.
תודה, אדוני.
החיים יכולים להיות נפלאים.
אבל תמיד יש מישהו שרוצה לדפוק אותך.
וואו, איזו הפתעה.
פאקו.
מה נשמע? - טוב. טוב מאוד.
אנחנו בדיוק חוגגים, כי השופט ביטל את התיק.
הבנתי.
ומה נשמע אצלכם?
שמעתי שאתם עושים עסקים עם הסינים.
וואו, השמועות עוברות מהר.
כן. תיזהרו. אי אפשר לסמוך על הסינים.
אם כי בימינו, על מי כן אפשר לסמוך?
שישה חודשים בכלא,
שנה וחצי בתנאים מגבילים.
אף ביקור, אף שיחה...
פאקו.
היינו צריכים להיעלם.
בטח. גם אני הייתי צריך.
אבל יש דבר אחד שלא הייתי עושה אף פעם.
לא הייתי מלשין.
איבן. - חתיכת חרא.
תירגע. - איבן.
ראית?
בסוף יוצא ממנו הפושטק מהשכונה.
בואי נלך. - כן.
אבל אסקמס לא היה הממזר היחיד שרצה לדפוק אותי.
מי שבאמת דפק אותי
היה מישהו שראיתי רק פעם אחת.
פלצ'יאני, איש המחשבים שעבד אצל סטופל.
בסדר!
הוא לא השאיר לי מסמכים?
היי. מה קרה?
בן זונה! תסתכל!
אל פאיס -
"רשימת פלצ'יאני", הונאת ענק -
מה זה?
מי זה פלצ'יאני?
הוא הדליף רשימה של חשבונות בנק סודיים,
וכל הלקוחות שלנו נמצאים בה.
בסדר, תירגעי. דיברת עם סטופל?
סטופל ופרנסואה ברחו עם כל הכסף.
הם יבואו לחפש אותנו.
איבן.
אנחנו חייבים להיעלם.
תודה.
נו, באמת.
צאו! קדימה.
קדימה. - החוצה!
קדימה, קדימה.
קדימה, בואו נלך.
תיכנסו. קדימה.
תיכנס פנימה. - בסדר.
קדימה!
קדימה, זוז. הנה.
תירגעו.
מהר. בוא, קדימה.
תעזבו אותה. אל תדאגי, אן, בסדר?
שבי פה.
יאו.
מה קרה, גבר? מה זה? - המשטרה מחפשת אותנו.
זה לא קשור אלינו. אני נשבע לך.
יש לי אנשים במשטרה. אני רוצה לדעת מה אמרתם להם.
יאו, אנחנו חברים. לא דיברתי איתם. למה לי?
הבעיה היא שמתישהו הם יתפסו אותך, איבן.
ואני לא מוכן שתספר להם מה שאתה יודע.
תקשיב, לא משנה אם יתפסו אותי, כי אני לא אספר להם כלום.
אני לא אגיד מילה. אני אשתוק כמו קבר.
ברור, כמו קבר. כמו בפעם הקודמת?
אמרתי לך שיש לי קשרים במשטרה.
זה היה משהו אחר.
בסדר? אסקמס הוא בן זונה.
זאת הייתה הדרך היחידה להיפטר ממנו.
ולהציל את התחת שלך.
עכשיו אני צריך להציל את שלי.
תהרגו אותו.
לא, עצור. חכה רגע, בסדר?
תקשיב לי, יאו.
מה תעשה עם הכסף שלך?
למשטרה לא ייקח הרבה זמן לבדוק הכול.
אתה חייב להוציא את הכסף מספרד עכשיו.
שווייץ כבר לא אופציה. - כן, אני יודע. אבל יש עוד דרכים.
תקשיב...
אני אצא מהמדינה עם הכסף.
ככה לא תצטרך לדאוג לכסף, ולא לפחד שיתפסו אותך.
אני אהיה בידיך.
טוב מאוד. בסדר, ספר לי עוד.
כשהבעיות גדולות,
הפתרונות גדולים.
אתה בטוח?
זאת הדרך היחידה להוציא את הכסף של יאו ולברוח מהמדינה באותו זמן.
חוץ מזה,
את יודעת כמה זה שלושה אחוזים מ-1.55 מיליארד?
כן.
46.5 מיליון.
זה מספיק כדי לצאת לפנסיה.
אנחנו לא אנשים שיוצאים לפנסיה.
כן.
אבל ממש לא תזיק לי חופשה.
הונג קונג 2010 -
איבן מרקס!
זה צו מעצר בין לאומי שהוצא על ידי משטרת ספרד.
אתה עצור!
וככה החגיגה נגמרה.
אני רוצה עורך דין.
בטח, ודאי.
זאת זכותך על פי חוק.
בשלב הזה של המשחק, בטח יש לך חתיכת עורך דין.
הכי טוב.
טוב, אתה תקבל גזר דין של...
בערך עשרים שנה,
ואם הוא באמת הכי טוב, תקבל בערך 15.
בוא נעשה עסקה.
כשתהיה בכלא, ואתה תהיה,
תזכור שהייתה לך הזדמנות לעשות עסקה.
עכשיו אין שום עסקה. - בסדר.
מיליון אירו.
מיליון אירו במזומן.
אתה יכול להבטיח סכום כזה במזומן?
ברור.
תוכל לקנות בית,
ומכונית חדשה,
ולשלוח את הילדים שלך ללמוד בחו"ל.
בחייך, רב פקד, זה הרבה כסף.
אף פעם. אני אף פעם לא אהיה כמוכם.
אני לא צריך תאוות בצע.
אני לא צריך את כל זה בשביל טיפת אושר.
אתה נשמע כמו אבא שלי. - אבא שלך הוא אדם ישר.
תמסור לו שאמרתי את זה.
הוא מת.
הוא מת בגיל שישים.
בלי כלום, ורק דיבר שטויות, בדיוק כמוך.
אם היה לו כסף, החיים שלו היו שונים לגמרי.
שלך עוד יכולים להיות.
לעולם לא נדע, איבן.
אלא אם כן אזכה בלוטו, אבל אני לא ממלא לוטו.
אני אשתחרר תוך 48 שעות.
אם כבר מדברים על עסקאות, איך אתה חושב ששמענו על הונג קונג?
עם מי דיברתם?
עם אסקמס, נכון?
או עם הסינים? עם מי דיברתם?
ההצעה שלנו הייתה "אהבה או חופש".
אל תשקר לי.
זה לא נכון.
זה לא יכול להיות.
אל תעשה פרצוף כזה. היית עושה אותו דבר.
בית משפט -
זה נכון. הייתי עושה אותו דבר.
משטרה! על הרצפה!
עד כה, שמונים מעצרים ו-120 צווי חיפוש
כתוצאה מ"מבצע קיסר" נגד רשת
אשר הצליחה להלבין 1.2 מיליארד אירו במשך עשר שנים.
רוב המעורבים הם אזרחי סין,
וכן מספר ספרדים, ביניהם ארבעה עובדי ציבור.
ערב טוב. ייתכן שמדובר במבצע הגדול ביותר...
בסוף אבא שלי צדק, הממזר.
מי שמתחכם מגיע לכלא.
אתה מתחרט על משהו שעשית?
כן.
כן, על הרבה דברים.
אבל כסף הוא כמו...
כמו וירוס.
ברגע שנדבקים, אי אפשר להיפטר ממנו.
חלק גדול מהכסף הגיע מכספי הציבור,
והיו יכולים לשמש לבניית עוד בתי ספר ובתי חולים,
ולהעסקת עוד אחיות ורופאים.
אלה היו כספי הציבור.
כן, אבל הכסף משחית.
וכשהכסף גדול, השחיתות גדולה.
כל אחד צריך לשאת בהשלכות מעשיו.
תודה.
גורטל -
ההונאה במגזר הציבורי עלתה על תשעה מיליארד אירו -
רשימת פלצ'יאני חשפה 1.8 מיליארד אירו מפוקפקים בשווייץ, -
שהיו בבעלות ספרדים -
ספרד נזקקה לדמי חילוץ בסך 58 מיליארד מהאיחוד האירופי -
ארה אנדלוסיה -
החוב הלאומי גדל פי שלושה -
פוניקה -
המפלגה הסוציאליסטית ומפלגת העם קידמו רפורמה חוקתית, -
כדי לקדם את תשלום החוב -
נדוס -
הצדק זהה עבור כולם.
מספר הפינויים גדל -
הקיצוצים בבריאות ובחינוך עדיין בתוקף -
נספוג, נתגבר, ונתמודד.
שווי החסכונות של הספרדים ירד, ואי השוויון האמיר -
הבלדר -
תרגום כתוביות: ברונק פרלמוטר